nvidia/miracl-vision huggingface dataset:
Oskar Peltokangas

Oskar Vilhelm Peltokangas (2. tammikuuta 1893 Vaasa – 26. maaliskuuta 1918 Messukylä) oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka osallistui Suomen sisällissotaan ja oli ensimmäisten joukossa aloittamassa venäläisjoukkojen aseistariisuntaa Vaasassa. Tampereen taistelun aikana hän toimi Hämeen ryhmän Mannisen pataljoonan komentajana. Hän kuoli haavoituttuaan taistelussa Messukylässä. Vaasan Palosaaren kaupunginosassa on Peltokankaan mukaan nimetty katu ja hänen kotitalonsa seinässä Onkilahdenkadulla muistolaatta. Peltokangas syntyi ruotsinkieliseen työläisperheeseen. Hänen vanhempansa oli työmies David Peltokangas ja Maria Sofia Vesisenaho. Hän kävi kansakoulun. Peltokangas työskenteli konelatojana Vaasassa ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. konekiväärikomppaniaan 13
Kauainkiipijä

Äärimmäisen uhanalainen  Oreomystis bairdi(Stejneger), 1887 Kauainkiipijä Wikispeciesissä Kauainkiipijä Commonsissa Kauainkiipijä (Oreomystis bairdi) on äärimmäisen uhanalainen Kauain saarella Havaijilla elävä varpuslintu. Kauainkiipijä on kooltaan noin 13 cm. Pulleahko lintu on vatsastaan vaalea ja selkä, pää ja pyrstö ovat väriltään hyvin tumman harmaat. Vaaleanpunainen nokka kaartuu hieman alaspäin. Nuorella linnulla on vaalea silmärengas. Laji voidaan sekoittaa havaijinmonarkkiin (Chasiempis sandwichensis), jolla on kuitenkin valkoisia täpliä muun muassa siivissä. Kauainkiipijän laulu on lyhyt ja kantava trilli, kutsuääni on uiit. Nuoret yksilöt ääntelevät tsit-tsit, tsi-tsi-tsit, tsit seuratessaan vanhempiaan. Kauainkiipijän elinympäristöä ovat korkealla sijaitsevat metsät. Lajia ei ole löydetty 1 500 metriä alempaa. Linnun ravintoa ovat selkärangattomat, joita se etsii puukiipijämäisesti kiipeilemällä hitaasti pitkin puunrunkoja. Kauainkiipijäkannan kooksi arvioidaan noin 1 500 yksilöä
Galt MacDermot

Arthur Terence Galt MacDermot (18. joulukuuta 1928 Montreal – 17. joulukuuta 2018) oli kanadalainen säveltäjä ja pianisti. Hänet muistetaan varsinkin Hair-musikaalista (1967), josta tehtiin vuonna 1979 myös samanniminen elokuva. Hän sovitti myös Shakespearen farssin Kaksi nuorta veronalaista musikaaliksi. Hänet on palkittu Grammylla. MacDermot opiskeli kotikaupungissaan viulun ja pianon soittoa. Hän toimi kirkkourkurina minkä lisäksi hän oli jazz- ja pop- säveltäjä. Hän kiinnostui mustan musiikin vaikutteista ja lähti opiskelemaan afrikkalaista kansanmusiikkia Etelä-Afrikkaan Kapkaupunkiin Capetown College of Music -oppilaitokseen. Vaikutteet siirtyivät Hair-musikaaliin, josta hän totesi: »Minun ideani oli luoda todella funkki show. Minulta pyydettiin rockia, mutta se kääntyikin funkiksi.»(Galt MacDermot) Hänen Suomessa tunnetuin sävellyksensä Hairin ohella on ”Afrikan valssi”, jonka suomeksi tulkitsi Lasse Mårtenson
Matthäus Merian

Matthäus Merian vanhempi (22. syyskuuta 1593 Basel, Sveitsi – 19. kesäkuuta 1650 Bad Schwalbach, Hessen) oli merkittävä sveitsiläinen kaivertaja. Merian opetteli kuparikaiverrusta Zürichissä Dietrich Meyerin oppilaana ja sen jälkeen työskenteli ja opiskeli Strassburgissa, Nancyssa ja Pariisissa, ennen kuin palasi Baseliin 1615. Seuraavana vuonna hän muutti Frankfurtiin Saksaan, missä hän työskenteli kustantaja Johann Theodor de Brylle, jonka tyttären Maria Magdalenan kanssa hän avioitui 1617. Vuonna 1620 he muuttivat Baseliin, mutta palasivat kolmen vuoden kuluttualähde? Frankfurtiin, jossa Merian otti vastuulleen appensa Theo de Bryn kustantamon tämän kuoltua 1623. Vuonna 1626 Merianista tuli Frankfurtin kansalainen, ja siitä eteenpäin hän saattoi itsenäisenä kustantajana. Perheeseen syntyi 1647 tytär Anna Maria Sibylla Merian, josta tuli uraauurtava luonnontieteilijä ja kuvittaja. Muutaman vuoden sairastettuaan Matthäus Merian kuoli 1650 Bad Schwalbachissa lähellä Wiesbadenia. Merianin laaja tuotanto käsittää varsin erilaisia aloja: maisemia, metsästys- ja taistelukohtauksia, raamatullisia kuvaelmia (150 lehteä), muotokuvia (Kustaa II Aadolf, Wallenstein ym.), mutta suurin merkitys oli hänen topografisilla ja historiallisilla kuvaelmateoksillaan kaupungeista ja linnoista (Frankfurt, Stuttgart, Heidelberg ym.) ja aikansa historiaa valaisevaan Theatrum Europæumiin
Léon Benois

Léon Benois (ven. Леонтий Николаевич Бенуа, Leonti Nikolajevitš Benua; 23. elokuuta (J: 11. elokuuta) 1856 Pietarhovi – 8. helmikuuta 1928 Leningrad) oli venäläinen arkkitehti. Hän oli ranskalaissyntyisen arkkitehti Nicholas Benoisin poika, taidemaalari Alexandre Benoisin veli ja näyttelijä Peter Ustinovin isoisä. Benois suunnitteli muun muassa Notre-Damen roomalaiskatolisen kirkon ja mausoleumin Venäjän suurruhtinaille Pietari-Paavalin linnoitukseen Pietariin sekä Aleksanteri Nevskin katedraalin Varsovaan. Benois toimi Pietarin taideakatemian pääjohtajana vuosina 1911–1917 ja oli arkkitehtilehti Zodtšin päätoimittaja.
Nord-du-Québec

Nord-du-Québec on suurin Kanadan Quebecin provinssin seitsemästätoista hallinnollisesta alueesta. Alueen pinta-ala on 839,000 km² (josta vettä 121 000 km²) ja se käsittää yli puolet Labradorin niemimaasta. Alue on pinta-alaltaan lähes 2,5 kertaa Suomen kokoinen. Alueen väkiluku on 39 817 (2001). Vuodesta 1895 vuoteen 1912 asti alueen pohjoisin osa, Ungavan alue oli osa Luoteisterritorioita, mutta siitä lähtien se on kuulunut Québecin provinssiin. Vuosina 1912-1987 tästä alueesta käytettiin nimitystä Nouveau-Québec, Uusi-Québec. Alue rajoittuu lännessä Hudsonin- ja Jamesinlahtiin, pohjoisessa Hudsoninsalmeen ja Ungavanlahteen, koillisessa Labradoriin ja etelässä Abitibi-Témiscaminguen-, Mauricien-, Saguenay-Lac-Saint-Jeanin ja Côte-Nordin hallinnollisiin alueisiin. Nord-du-Québec on osa vuonna 1975 laadittua Jamesinlahden- ja Pohjois-Québecin sopimuksen aluetta. Sopimuksen piiriin kuuluva alue käsittää lisäksi osittain Côte-Nordin-, Mauricien- ja Abitibi-Témiscaminguen hallinnolliset alueet. Aluekunnat Itsenäiset kaupungit Itsenäinen kunta Intiaanireservaatti Cree-intiaanien kylät Cree-intiaanien reservaatit
Nicholas Benois

Nicolas Benois (ven. Николай Леонтьевич Бенуа, Nikolai Leontjevitš Benua; 13. heinäkuuta (J: 1. heinäkuuta) 1813 Pietari – 23. joulukuuta (J: 11. joulukuuta) 1898 Pietari) oli venäläinen arkkitehti, joka toimi Pietarhovissa ja muissa Pietarin esikaupunkialueilla. Nicolas Benois syntyi ranskalaiseen perheeseen Pietarissa ja opiskeli Pietarin taideakatemiassa vuosina 1827–1836. Hän työskenteli kahdeksan vuotta keisari Nikolai I:n hovitaiteilijana ja oli suunnittelemassa Pietarhovia. Benois suunnitteli myös muutamia rautatieasemia Venäjällä sekä muutamia palatseja kuten Strelnan ja Tsarskoje Selon. Benois on suunnitellut myös vuonna 1866 valmistuneen Helsingin Svenska teaternin, jonka julkisivut tosin muutettiin täydellisesti 1930-luvulla. Benois meni naimisiin Camilla Cavosin kanssa, jonka isä Alberto Cavos oli suunnitellut Pietarin Mariinski-teatterin. Pari sai kolme lasta: Alexandre Benois oli teatterisuunnittelija, Albert Benois taidemaalari ja Léon Benois arkkitehti
Québecin hallinnolliset alueet

Quebecin provinssi Kanadassa on virallisesti jaettu seitsemääntoista hallinnolliseen alueeseen. Vuoden 2016 väestönlaskennan mukaan Québecin väkiluku oli tuolloin 8 326 089, kokonaispinta-ala 1 667 712 km² (78 % maata ja 22 % vettä) ja väentiheys 6,4 asukasta/km².
Brian Cowen

Brian Cowen (iiriksi Brian Ó Comhain; s. 10. tammikuuta 1960) on irlantilainen Fianna Fáil -puolueen poliitikko ja entinen Irlannin pääministeri, eli taoiseach. Cowen on toiminut urallaan useissa ministerintehtävissä. Cowen valittiin Fianna Fáilin johtajaksi 9. huhtikuuta 2008. Hän asettui puolueen johtoon ja Irlannin pääministeriksi 7. toukokuuta 2008 heti edeltäjänsä Bertie Ahernin eron tultua voimaan. Ahern oli joutunut eroamaan pääministerin ja puoluejohtajan tehtävistä korruptioepäilyjen vuoksi, joissa selvitettiin poliitikkojen ja rakennuttajien keskinäisiä rahoitussotkuja. Cowenin johtama hallitus joutui kohtaamaan nopeasti heikkenevän taloudellisen tilanteen lisäksi tappion Lissabonin sopimusta koskeneessa kansanäänestyksessä. Asuntokuplan puhkeamisen myötä Irlannin talous ajautui vaikeuksiin ja maa putosi ensimmäisenä EU-maana virallisesti taantumaan vuoden 2008 aikana. Talousnäkymien heikennyttyä voimakkaasti hallitus julkaisi menoleikkauksia ja veronkorotuksia sisältäneen budjetin
Seppä ja Satumaa

Seppä ja Satumaa (engl. Smith of Wootton Major) on J. R. R. Tolkienin kirjoittama satukirja, joka ilmestyi alun perin vuonna 1967 ja Panu Pekkasen suomentamana vuonna 1983. Teoksen on kuvittanut Pauline Baynes. Tolkien alkoi kirjoittaa tarinaa 1960-luvun puolivälissä luvattuaan tehdä esipuheen George MacDonaldin saturomaanin The Golden Key yhdysvaltalaiseen laitokseen. Kirjoitettuaan parisen sivua esipuhetta hän koki tarpeelliseksi antaa esimerkin Satumaan luonteesta ja aloitti lyhyen tarinakatkelman, joka alkoi elää omaa elämäänsä ja itse esipuhe jäi kirjoittamatta – osin myös siksi, että luettuaan The Golden Keyn ja muita MacDonaldin teoksia uudelleen esipuhetta varten Tolkien oli huomannut, ettei pitänyt niistä enää. Hän sai tarinan valmiiksi helmikuun puolivälissä 1965. Tolkienin kustantaja Rayner Unwin luki tarinan toukokuussa, mutta ei pitänyt sitä riittävän laveana julkaistavaksi sellaisenaan. Hän toivoi, että Tolkien inspiroituisi kirjoittamaan kolme tai neljä vastaavaa satua, jotka voitaisiin sitten julkaista kokoelmakirjana. Kirjan tarina sijoittuu sen tarkemmin määrittelemättömään menneisyyteen ja kuvitteelliseen Iso-Woottonin (engl
Sininen lootus

Sininen lootus (ransk. Le Lotus bleu) on alun perin vuonna 1934 Le Petit Vingtiemè -lehdessä julkaistu Tintti-sarjakuvatarina, jonka on piirtänyt belgialainen sarjakuvataiteilija Hergé. Se ilmestyi Le Petit Vingtiemèssa aikavälillä 9. elokuuta 1934 – 17. lokakuuta 1935, minkä jälkeen se julkaistiin 124-sivuisena, mustavalkoisena sarjakuvakirjana vuonna 1936. Vuonna 1946 tarinaa päivitettiin yhdessä monien muiden Tintti-sarjan tarinoiden kanssa. Tuolloin tarinan sivumäärä väheni 62:een, tarina väritettiin ja ensimmäiset neljä sivua piirrettiin kokonaan uudelleen. Teos on sarjan viides osa. Suomessa sarjakuva julkaistiin vuonna 1972 yhdentenätoista Suomessa julkaistuna Tintti-sarjakuvana. Rawjapoutalahin maharadžan palatsissa oleskeleva Tintti saa vierailijan Shanghaista Kiinasta. Vierailija sanoo hänelle Mitsuhiraton, Shanghaissa asuvan japanilaisen liikemiehen nimen, mutta ennen kuin hän ehtii kertoa viestinsä loppuun, häntä ammutaan nuolella. Nuoli sisältää hulluksi tekevää Radjaidjah-myrkkyä
Mika Mäki

Mika Mäki (s. 27. helmikuuta 1988 Pirkkala) on suomalainen autourheilija, joka ajoi Formula 3 -luokan Eurosarjassa kausilla 2008–2010. Mäki aloitti kilpailu-uransa kartingissa vuonna 2000 kilpaillen viiden vuoden ajan. Vuonna 2005 hän siirtyi kilpailemaan Saksan Formula BMW -sarjaan. Seuraavana vuonna Mäki sijoittui sarjan toiseksi. Mäki voitti Italian Formula Renault -sarjan mestaruuden vuonna 2007 ja siirtyi kilpailemaan Formula 3 Euroseries-sarjaan seuraavana vuonna. Kausi alkoi hyvin, kun Mäki voitti Hockenheimringillä ajetun avauskilpailun, ja sijoittui lopulta sarjan viidenneksi. Mäki ajoi myös neljänneksi Macaon F3-kilpailussa ja F3 Masters -kilpailussa. Kesäkuussa 2008 Mäki joutui auto-onnettomuuteen Tampereella osuttuaan tunnelin seinään alueella, jossa oli 40 km nopeusrajoitus. Poliisin mukaan Mäki luultavasti otti osaa katuajokilpailuun. Hän sai tilanteessa lieviä mustelmia
Škoda (täsmennyssivu)

Škoda voi tarkoittaa seuraavia: Škoda on myös sukunimi
Formula One 99

Formula One 99 on Studio 33:n kehittämä ja Psygnosiksen julkaisema Formula 1 -aiheinen ajopeli. Peli on julkaistu vuonna 1999 PlayStationille ja Windowsille. Peli on jatkoa Formula 1 -pelisarjalle. Peli on virallisesti lisensoitu Formula 1 kauden 1999 peli. Psygnosis korvasi sarjaa aiemmin kehittäneen Bizarre Creationsin uudella tekijätiimillä, joka oli luonut CART-aiheisen pelin Newman Haas Racing käyttämällä Bizarre Creationsin aikaisemmin luomaa pelimoottoria.lähde? Peli sisältää kaikki kauden 1999 kuljettajat, tallit ja radat sekä uuden Sepang International Circuit -radan Sepangissa Malesiassa. Pelin kansikuvassa ovat kuljettajat Jean Alesi, Michael Schumacher ja Mika Häkkinen. Pelin suomenkielisessä versiossa on Matti Kyllösen ja Erkki Mustakarin selostus. Englanninkielisessä versiossa selostajina ovat Murray Walker ja Martin Brundle. Aidoissa kisoissa nähdyistä tupakkasponsoreista Ferrarin Marlboro on sensuroitu ja Williamsin Winfield on korvattu sanalla Williams F1. Jordanin Benson Hedges on korvattu sanalla Buzzin' Hornets. Benettonin Mild Seven on korvattu sanalla Benetton
Kellopeliappelsiini

Kellopeliappelsiini tai Kellopeli appelsiini (engl. A Clockwork Orange) on Anthony Burgessin vuonna 1962 ilmestynyt romaani. Teos ilmestyi suomeksi vasta vuonna 1991 Moog Konttisen kääntämänä ja Odessan kustantamana. Like julkaisi siitä uudistetun laitoksen vuonna 2007 ja taskukirjapainoksen 2009. Kirja oli Burgessille varsin henkilökohtainen, sillä hän käsitteli siinä raiskausta ja pahoinpitelyä, jonka kohteeksi hänen raskaana oleva vaimonsa oli joutunut ja jonka seurauksena vaimo sai keskenmenon. Teos käsittelee vapaan tahdon ja henkilökohtaisen vastuun suhdetta. Ympäröivän yhteiskunnan kuvaus on teoksessa hyvin julmaa ja kriittistä, ja sitä onkin verrattu George Orwellin teokseen Vuonna 1984. Teoksen pohjalta on tehty kaksi filmatisointia: ensimmäisen kerran vuonna 1965 Andy Warholin ohjaamana elokuvana nimellä Vinyl ja toisen kerran vuonna 1971 Stanley Kubrickin ohjaamana samannimisenä elokuvana. Teos on tulevaisuuteen sijoittuva Alex-nimisen nuoren lontoolaispojan kehitystarina. Hän rakastaa Beethovenin musiikkia ja näkee sitä kuunnellessaan mielessään väkivaltaisia hallusinaatioita. Alex on kotoisin normaalista keskiluokkaisesta perheestä. Hän viettää aikansa mieluiten kadulla johtaen väkivaltaista jengiä, joka huvittelee puhumalla keskenään keksittyä slangia, nadsat-kieltä, jossa on runsaasti lainasanoja ja kieliopillisia rakenteita venäjän kielestä, mutta myös amerikanenglannista
Runaway (Bon Jovin kappale)

39. Runaway on vuonna 1983 julkaistu kappale, jonka ovat säveltäneet Jon Bon Jovi ja George Karak vuonna 1980. Kappale voitti newjerseyläisen radioaseman WAPP 103.5FM kilpailun, jossa etsittiin parasta, vielä vailla levytyssopimusta olevaa yhtyettä. Kilpailuvoiton myötä ”Runaway” otettiin mukaan kilpailun kokoelmalevylle, ja siitä tuli kesän 1983 hitti. ”Runawayn” menestys poiki Jon Bon Joville levytyssopimuksen Polygramin kanssa ja hän perusti yhtyeensä Bon Jovin hyödyntääkseen kappaleen suosiota. ”Runawayn” soittava yhtye ei kuitenkaan ole Bon Jovi, vaan koostuu useista kokeneista studiomuusikoista (”The All Star Review”). Vuonna 1982 Power Station -studioilla äänitetyllä kappaleella soittavat Frankie La Roca (rummut), Hugh McDonald (basso), Tim Pierce (kitara) ja Roy Bittan (koskettimet). Kappaleen kosketinsoitinriffin on säveltänyt Mick Seeley, joka soitti Jon Bon Jovin aiemmassa yhtyeessä John Bongiovi and the Wild Ones ja myöhemmin Southside Johnny & The Asbury Jukesissa. Roy Bittan on tullut tunnetuksi muun muassa Bruce Springsteen & The E Street Bandista ja Hugh McDonald liittyi vuonna 1994 Bon Joviin epävirallisena jäsenenä. ”Runaway” löytyy myös Bon Jovi -yhtyeen ensimmäiseltä, Bon Joviksi nimetyltä levyltä, joka julkaistiin vuonna 1984. Kappale julkaistiin myös singlenä, joka nousi 39
Mike Joyce

Mike Joyce (oikealta nimeltään Michael Joyce, 1. kesäkuuta 1963, Manchester, Englanti) on englantilainen rumpali, joka tuli tunnetuksi The Smiths -yhtyeestä. Joyce aloitti rumpalina manchesterilaisessa punkyhtyeessä The Hoax vuonna 1979 ja yhtyeen julkaistua kaksi singleä, hän siirtyi seuraavana vuonna irlantilaiseen Victimiin. Hän oli The Smithsin rumpali yhtyeen koko uran ajan.  The Smithsin lopettamisen jälkeen Joyce soitti Sinéad O'Connorin ja Smiths-basisti Andy Rourken kanssa. Hän jatkoi yhteistyötään Morrisseyn kanssa tämän soolouralla ja soitti kahdella hänen singlellään, "The Last Of The Famous International Playboys" ja "Interesting Drug".  1990-luvulla hän teki yhteistyötä myös omien idoliensa parissa. Hän oli kiertueella yhtyeen Buzzcocks kanssa ja he myös äänittivät yhdessä singlen. Joyce teki yhteistyötä myös Julian Copen, Public Image Limitedin, John Lydonin, John McGeochin, P.P. Arnoldin ja Pete Wylien kanssa.  Vuonna 1998 hän jatkoi jälleen yhteistyötä Andy Rourken kanssa Aziz Ibrahimin kutsuttua heidät esiintymään levylleen
Alkuponnahdus

Alkuponnahdus (engl. Big Bounce, ’suuri ponnahdus’) on teoreettinen tapahtuma, josta maailmankaikkeus sai silmukkakvanttigravitaatioteorian (LQG) mukaan alkunsa. Alkuponnahdus on syklinen tulkinta alkuräjähdyksestä eli maailmankaikkeus syntyi edellisen maailmankaikkeuden romahduttua kasaan. Alkuponnahdus-tulkinnan esitti (tieteellisenä teoriana) ensimmäisenä saksalainen fyysikko Martin Bojowald.
Mannerheimin patsas (Mikkeli)

Päämajapatsas eli Mannerheimin patsas on Suomen marsalkka C. G. E. Mannerheimia esittävä patsas Mikkelin Savilahdessa Hallitustorilla. Sen teki kuvanveistäjä Kalervo Kallio ja pronssinen veistos paljastettiin alkuperäisessä sijoituspaikassaan Mikkelin Suur-Savon (nykyisin Marskin) aukiolla Mannerheimin syntymän 100-vuotispäivänä 4. kesäkuuta 1967. Vuonna 2003 patsas siirrettiin kaupunginvaltuuston päätöksellä nykyiselle paikalleen kaupungin ydinkeskustaan. Ensimmäinen valtuustoaloite Mannerheimin patsaan saamiseksi Mikkeliin tehtiin vuonna 1954. Valtuusto päätti periaatteessa hyväksyä ehdotuksen, mutta patsashanke alkoi toteutua vasta kymmenen vuotta myöhemmin. Kaupunginhallitus esitti vuoden 1964 viimeisessä kokouksessa valtuustolle, että kaupunki luovuttaisi patsasta varten paikan Hallitustorilta lääninhallituksen talon edestä. Valtuuston mielipiteet patsaan paikasta jakautuivat jyrkästi. Ensimmäisessä kokouksessa asia pantiin pöydälle ja samana päivänä pidetyssä toisessa kokouksessa ehdotettu paikka hyväksyttiin, mutta päätöksestä valitettiin, koska se oli tehty samana päivänä toisessa budjettikokouksessa, josta ei ollut laillisesti lähetetty kutsua asialistoineen
Henry Gray

Henry Gray (1827–1861) oli brittiläinen anatomisti ja kirurgi, jonka tunnetuin teos on Grayn anatomia (Henry Gray's Anatomy of the Human Body). Toukokuussa 1845 Gray aloitti opintonsa Lontoon yliopistoon kuuluvassa opetussairaalassa St. George’s Hospitalissa, jossa hänen kuvattiin opiskelevan hitaalla, mutta huolellisella ja järjestelmällisellä metodilla. Vuonna 1848 vielä opiskellessaan Graylle myönnettiin kolmivuotinen apuraha Royal College of Surgeons of Londonilta hänen esseensä “The Origin, Connexions and Distribution of nerves to the human eye and its appendages, illustrated by comparative dissections of the eye in other vertebrate animals” julkaisemisen vuoksi. Vuonna 1852 Henry Gray valittiin 25-vuotiaana Royal Society -tiedeakatemian jäseneksi, ja seuraavana vuonna hän sai 300 guineaa tutkimuksestaan pernan rakenteesta ja tarkoituksesta. Vuonna 1858 Gray julkaisi ensimmäisen painoksen anatomiaa käsittäneestä teoksestaan, joka sisälsi 750 sivua ja 363 piirrosta. Apua teoksen tekemiseen Gray sai taitavalta piirtäjältä ja St. Georgen luennoitsijalta tohtori H. V. Vandyke Carterilta. Ensimmäinen painos oli omistettu sir Benjamin Collins Brodielle. Teoksen toinen painos ilmestyi vuonna 1860
Atlantic Container Line

Atlantic Container Line (ACL) on vuonna 1967 perustettu ruotsalainen laivayhtiö. Yhtiön kotipaikka sijaitsee Iselinissa, New Jerseyn osavaltiossa, Yhdysvalloissa. Yhdysvaltain lisäksi yrityksellä on toimipaikat Kanadassa, Belgiassa, Tanskassa, Suomessa, Ranskassa, Saksassa, Irlannissa, Britanniassa, Norjassa, Ruotsissa ja Sveitsissä. ACL on 99-prosenttisesti italialaisen Grimaldi Groupin omistuksessa. Atlantic Container Line operoi konttialuksilla Euroopan ja Pohjois-Amerikan itärannikon välillä.
Anomaalinen monismi

Anomaalinen monismi on ei-reduktionistinen fysikalistinen mielenfilosofinen teoria mielen ja ruumiin suhteesta. Sen mukaan henkinen ja fysikaalinen ovat kaksi toisiinsa palautumatonta tapaa kuvata ja selittää samoja asioita ja tapahtumia. Anomaalinen monismi yhdistää ontologisen monismin käsitteelliseen dualismiin eli ominaisuusdualismiin. Teoria on kaksiosainen. Sen mukaan henkiset tapahtumat ovat identtisiä fysikaalisten tapahtumien kanssa (fysikalismi), mutta ne ovat anomaalisia eli ne eivät ole tiukkojen fysikaalisten lakien säätelemiä (nomologinen ei-reduktionismi). Näin anomaalinen monismi on identiteettiteoria, johon ei kuulu samanlaista reduktionismia kuin toiseen identiteettiteorian muotoiluun, tyyppi-identiteettiteoriaan. Anomaalinen monismi on eräs esiintymäidentiteettiteorian muoto. Teoriaa esitti ensimmäisenä Donald Davidson artikkelissaan ”Mental events” (1970). Artikkelinsa julkaisun jälkeen Davidson on uudistanut teoriaansa ja sekä teorian tukijat että vastustajat ovat tehneet siitä omia muotoilujaan. Mielen (henkisen) ja ruumiin (fysikaalisen) suhdetta ja tarkemmin ottaen sitä, ovatko henkiset entiteetit identtisiä fysikaalisten kanssa, ja onko olemassa tiukkoja psykofysikaalisia eli sekä henkisen että fysikaalisen alueella vaikuttavia lakeja, tarkasteltaessa on mahdollista erottaa neljä eri luokkaa olevia teorioita: (1) nomologinen monismi, jonka mukaan on olemassa tiukkoja korreloivia lakeja, ja korreloivat entiteetit ovat identtisiä (materialismi); (2) nomologinen dualismi (interaktionismi, dualismi, epifenomenalismi); (3) anomaalinen dualismi, jonka mukaan ei ole olemassa henkistä ja fysikaalista korreloivia lakeja, ja henkiset ja fysikaaliset substanssit ovat erilliset (kartesiolainen dualismi); ja (4) anomaalinen monismi, jonka mukaan on olemassa vain yhtä luokkaa olevia entiteettejä, mutta joka kieltää määritelmällisen tai nomologisen reduktion. Davidsonin mukaan anomaalinen monismi oli vastaus ruumiin ja mielen ongelmaan. Määritelmällisen tai nomologisen reduktion kieltäminen tarkoitti seuraavaa: Identiteettiteorioiden mukaan jokainen henkinen tapahtuma on jokin fysikaalinen tapahtuma, ja tällöin jotain tapahtumaa, kuten sen ajattelemista että lumi on valkoista, voidaan luonnehtia kahdella tavalla: (1) henkilö ajattelee, että lumi on valkoista (henkinen tapahtuma), ja (2) henkilön neuroneissa kulkee hermoimpulsseja (fysikaalinen tapahtuma)
Reijo Mansikka

Reijo Mansikka (s. 23. tammikuuta 1959 Tampere) on jääkiekkovalmentaja ja entinen pelaaja. Mansikka pelasi SM-liigaa Kooveessa kausilla 1977–1980, Ilveksessä 1980–1983 ja SaiPassa 1988–1991. Hän pelasi urallaan 210 ottelua ja teki niissä tehopisteet 46 + 64 = 110. Valmentajana Mansikka on toiminut vuodesta 1991. Hän on valmentanut mm. Saipaa Sm-Liigassa sekä KooKoota Mestiksessä. Kaudella 2009–2010 hän toimii KooKoon B-junioreiden I-divisioonajoukkueen valmentajana. Vuoden tauon jälkeen Mansikka palasi jääkiekon pariin Kotkan Titaanien valmentajaksi kaudelle 2011–2012 (1+1 vuoden sopimus).
Rick Martin

Rick Martin (26. heinäkuuta 1951 Verdun, Quebec, Kanada – 13. maaliskuuta 2011 Clarence, New York, Yhdysvallat) oli laitahyökkääjänä pelannut jääkiekkoilija. Hän pelasi 11 kautta NHL:ssä vuosien 1971 ja 1982 välillä. Parhaiten Martin muistetaan Buffalo Sabresin niin sanotun French Connection -ketjun jäsenenä Gilbert Perreaultin ja Rene Robertin ohella. Hän pelasi 685 NHL-ottelua ja kirjautti niissä 384 maalia ja 317 syöttöä eli teki 701 tehopistettä. Parhaalla kaudellaan 1974–1975 hän keräsi 95 pistettä, joista 52 maaleilla, vaikka pelasi runkosarjassa vain 68 ottelussa. Martin kuoli sydänkohtaukseen maaliskuussa 2011, 59-vuotiaana.
Betsson

Betsson Malta Ltd on internetpeleihin erikoistunut yhtiö. Yhtiön pääkonttori sijaitsee Maltalla. Yhtiö markkinoi pelejään useissa Euroopan maissa. Yhtiö kertoo omistavansa Maltan viranomaisten myöntämän "eurooppalaisen" pelilisenssin. Yhtiön omistaa OMX-pörssilistattu osakeyhtiö Betsson AB. Yhtiön toimitusjohtaja on Magnus Silfverberg . Betsson.comin tekninen kehitys aloitettiin vuonna 2001 ja huhtikuussa 2002 yritykselle myönnettiin vedonlyöntilisenssi Isossa-Britanniassa. Sivusto avattiin toukokuussa 2002 englanniksi ja ruotsiksi. Kuukautta myöhemmin Betsson oli ensimmäisten yhtiöiden joukossa avaamassa Live -vedonlyönnin Pelaajapörssissään. Vuonna 2003 pelien mainonta kohdistettiin myös Suomeen ja Saksaan. Samana vuonna Betsson Casino aloitti toimintansa tarjoten yli 20 kasinopeliä